**GLAVNI GRAD PODGORICA**

***SEKRETARIJAT ZA KULTURU I SPORT***

***P r a v i l n i k***

***o izmjenama i dopunama***

***Pravilnika o unutrašnjoj organizaciji i sistematizaciji***

***Sekretarijata za kulturu i sport***

 ***Podgorica, oktobar 2020. godine***

Na osnovu člana 82 Zakona o lokalnoj samoupravi (“Službeni list Crne Gore”, br. 02/18, 34/19 i 38/20) i člana 123 stav 4 Statuta Glavnog grada (,,Sl. list CG – opštinski propisi”, broj 08/19), po pribavljenom mišljenju Glavnog administratora i saglasnosti gradonačelnika Glavnog grada, sekretarka Sekretarijata za kulturu i sport donosi

**P R A V I L N I K**

**o izmjenama i dopunama**

**Pravilnika o unutrašnjoj organizaciji i sistematizaciji**

**Sekretarijata za kulturu i sport**

**Član 1**

 U Pravilniku o unutrašnjoj organizaciji i sistematizaciji Sekretarijata za kulturu i sport, broj: 09-D-019/20-532 od 28. maj 2020. godine, na koji je Gradonačelnik Glavnog grada-Podgorica dao saglasnost Rješenjem br. 01-018/20-3766/1 od 10.06. 2020. godine u poglavlju III Sistematizacija radnih mjesta, posle radnog mjesta pod rednim brojem 2 dodaje se radno mjesto pod rednim brojem 3, koje glasi:

**“3.Pomoćnik/ca sekretara/ke za kulturu– 1 izvršilac**

**-VII1 nivo kvalifikacije obrazovanja**

**-fakultet iz oblasti društvenih ili humanističkih nauka**

**-najmanje dvije godine radnog iskustva na poslovima rukovođenja ili najmanje**

 **četiri godine radnog iskustva**

**-položen stručni ispit za rad u državnim organima**

Pomaže sekretaru, organizuje, koordinira i usmjerava rad izvršilaca u Odjeljenje za kulturu; vrši najsloženije poslove iz djelokruga Sekretarijata u djelatnostima kulture, obrazovanja i medija; učestvuje u priprema mišljenje na statute, akte o sistematizaciji radnih mjesta, programe rada i izvještaje o radu javnih službi; učestvuje u pripremi ugovora između Glavnog grada i lokalnog javnog emitera u vezi sa korišćenjem sredstava iz budžeta Glavnog grada; obavlja poslove koji se odnose na obezbjeđenje uslova za rad lokalnog javnog emitera; prati propise koje primjenjuje Sekretarijat u djelatnostima kulture, obrazovanja i medija; prati izvršavanje zaključaka Skupštine Glavnog grada i gradonačelnika; prati usklađenost propisa iz djelatnosti kulture, obrazovanja i medija sa zakonskim i podzakonskim aktima; priprema izjašnjenja o inicijativama za pokretanje postupka za ocjenu saglasnosti propisa sa Ustavom i zakonom iz djelokruga Sekretarijata; prati i kontroliše kvalitet i blagovremenost realizacije programa; prikuplja procjenu analize uticaja odluka i drugih propisa (RIA); kontroliše blagovremenost objavljivanja propisanih akata u cilju sprovođenja principa transparentnosti; kontroliše sprovođenje postupka učešća lokalnog stanovništva u vršenju javnih poslova; zamjenjuje sekretara kada ga za to ovlasti; vrši i druge poslove po nalogu sekretara.”

Dosadšnji redni brojevi radnih mjesta od 3-18 postaju redni brojevi 4 -19.

**Član 2**

 U poglavlju III Sistematizacija radnih mjesta, kod dosadašnjih rednih brojeva 4, 13 i 18 u dijelu naziva radnog mjesta, riječi “Samostalni/a savjetnik/ca II” zamjenjuju se riječima “Samostalni/a savjetnik/ca I”, a u dijelu uslova koji se odnose na radno iskustvo, riječi “3 godine radnog iskustva” zamjenjuju se riječima “5 godina radnog iskustva”.

**Član 3**

U članu 6 Pravilniku o unutrašnjoj organizaciji i sistematizaciji Sekretarijata za kulturu i sport, broj “18” zamjenjuje se brojem “19”.

**Član 4**

Raspored službenika Sekretarijata za kulturu i sport saglasno ovom Pravilniku, izvršiće se u roku od 60 dana od dana stupanja na snagu ovog Pravilnika.

**Član 5**

Ovaj Pravilnik stupa na snagu nakon davanja saglasnosti od strane Gradonačelnika Glavnog grada - Podgorice, i proteka roka od 8 dana od dana njegovog objavljivanja na oglasnoj tabli Sekretarijata.

Broj:09-D-019/20-1486

Podgorica, 23.10. 2020.godine

 **SEKRETARKA**

 **Ana Medigović**

 Gradonačelnik Glavnog grada - Podgorice, dao je saglasnost na Pravilnik o izmjenama i dopunama Pravilnika unutrašnjoj organizaciji i sistematizacija Sekretarijata za kulturu i sport, Rješenjem broj: \_\_\_\_\_\_\_\_\_\_\_\_ od \_\_\_\_\_\_\_\_godine.

**O b r a z l o ž e n j e**

***Pravni osnov za donošenje Pravilnika o izmjenama i dopunama***

Pravni osnov za donošenje Pravilnika sadržan je u članu 82 Zakona o lokalnoj samoupravi ("Službeni list Crne Gore", broj 2/18, 34/19 i 38/20) i članu 123 stav 4 Statuta Glavnog grada (,,Sl. list CG – opštinski propisi”, broj 08/19), kojima je propisano da akt o unutrašnjoj organizaciji i sistematizaciji organa i službi Glavnog grada donosi starješina organa, uz saglasnost Gradonačelnika, po prethodno pribavljenom mišljenju Glavnog administratora.

***Razlozi za za donošenje Pravilnika o izmjenama i dopunama***  ***Pravilnika***

Donošenje Pravilnika uslovljeno je potrebom sistematizovanja radnog mjesta pomoćnik sekretara za kulturu, jer je u ovoj godini Skupština Glavnog grada donijela Odluku o osnivanju DOO Lokalni javni emitter “Radio televizija Podgorica”. Imajući u vidu da ovaj sekretarijat u svom djelokrugu rada prati oblast kulture, obrazovanja i sporta, te sada i oblast medija, zbog kompleksnosti i složenosti poslova iz djelokruga rada Sekretarijata neophodno je sistematizovati radno mjesto pomoćnika sekretara za kulturu, koji će prvenstveno vršiti upravni nadzor i poslove ostvarivanja prava osnivača u javnoj službi iz oblasti medija čiji je osnivač Glavni grad i pomagati sekretaru u rukovođenju, organizaciji i koordiniranju radom Sekretarijata u cilju boljeg funkcionisanja istog.

Takođe ovim Pravilnikom predložene su i tehničke izmjene Pravilnika o unutrašnjoj organizaciji i sistematizaciji u odnosu na zvanja i uslove u pogledu radnog iskustva na navedenim radnim mjestima. Službenici ovog Sekretarijata koji su raspoređeni na navedenim radnim mjestima obavljaju kompleksan i odgovoran posao u različitim oblastima kulture i sporta koji zahtijevaju svakodnevnu punu angažovanost, odgovornost i efektivnu zaposlenost. Za iste je u posljednje dvije godine u postupku ocjenjivanja radnih sposobnosti, rezultata rada, stručnih i radnih kvaliteta utvrđena ocjena rada “odličan”.

Na osnovu gore navedenog pristupilo se donošenju Pravilnika o izmjenama Pravilnika o unutrašnjoj organizaciji i sistematizaciji Sekretarijata za kulturu i sport.